CELEX: C2007/095/12
Language: lv
Date: 2007-04-28 00:00:00
Title: Lieta C-176/05: Tiesas (pirmā palāta) spriedums 2007. gada 1. martā ( Landesgericht für Zivilrechtssachen Wien (Austrija) lūgums sniegt prejudiciālu nolēmumu) — KVZ retec GmbH / Republik Österreich (Atkritumi — Regula (EEK) Nr. 259/93 — Atkritumu pārvadājumu uzraudzība un kontrole — Dzīvnieku milti)

28.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 95/8
            
         Tiesas (pirmā palāta) spriedums 2007. gada 1. martā (Landesgericht für Zivilrechtssachen Wien (Austrija) lūgums sniegt prejudiciālu nolēmumu) — KVZ retec GmbH/Republik Österreich
   
   (Lieta C-176/05) (1)
   
   (Atkritumi - Regula (EEK) Nr. 259/93 - Atkritumu pārvadājumu uzraudzība un kontrole - Dzīvnieku milti)
   (2007/C 95/12)
   Tiesvedības valoda — vācu
   Iesniedzējtiesa
   Landesgericht für Zivilrechtssachen Wien
   Lietas dalībnieki pamata procesā
   
      Prasītājs: KVZ retec GmbH
   
   
      Atbildētāja: Republik Österreich
   
   Priekšmets
   Lūgums sniegt prjudiciālu nolēmumu — Landesgericht für Zivilrechtssachen Wien — 1. panta 2. punkta d) apakšpunkta un 26. panta 1. punkta a) un b) apakspunkta interpretācija Padomes 1993. gada 1. februāra Regulā (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās (OV L 30, 1. lpp.) — Dzīvnieku miltu pārvadājumi — Paziņošanas pienākums
   Rezolutīvā daļa:
   Atbilstoši 1. panta 3. punkta a) apakšpunktam 1993. gada 1. februāra Padomes Regulā (EEK) Nr. 259/93 par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās, ko groza Komisijas 2001. gada 28. decembra Regula (EK) Nr. 2557/2001, dzīvnieku miltu, kas ir klasificēti kā atkritumi, kas ir paredzēti tikai reģenerēšanai un ir ietverti šīs regulas II pielikumā, sakarā ar pienākumu vai nodomu no tiem atbrīvoties sūtījumi nav ietverti tās noteikumu piemērošanas jomā, izņemot gadījumus, kas noteikti minētā 3. punkta b-e) noteikumos, kā arī šīs pašas regulas 11. pantā un 17. panta 1.-3. punktā. Tomēr iesniedzējtiesai ir jāuzrauga, lai šis sūtījums tiktu veikts atbilstoši prasībām, kas izriet no Eiropas Parlamenta un Padomes 2002. gada 3. oktobra Regulas (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam, ko groza Komisijas 2003. gada 12. maija Regula (EK) Nr. 808/2003, noteikumiem, kuru starpā nozīmīgs var izrādīties 7., 8. un 9. pants, kā arī pēdējās regulas II pielikums.
   
      (1)  OV C 143, 11.6.2005.